MOT-ohjelmassa tavataan maanantaina Nita, joka katuu sukupuolenkorjaustaan.

Naisesta mieheksi ja takaisin. Nita kävi läpi sukupuolenkorjausprosessin, mutta katui. Janne Järvinen/Yle

Maanantaina esitettävässä MOT-dokumentissa Ylellä pureudutaan sukupuolenkorjaukseen haluavien tyttöjen määrän kasvuun.

Nuorten sukupuoli-identiteetin tutkimukset ovat viime aikoina moninkertaistuneet MOT-ohjelman tiedotteen mukaan. Kuudessa vuodessa lähetteiden määrä on nelinkertaistunut. Valtaosa lähetteiden saaneista ovat tytöiksi syntyneitä, jotka kokevat olevansa vastakkaista sukupuolta. Ilmiö on sama kaikissa länsimaissa.

Nuorten mielestä hoitoon pääseminen kestää liian kauan.

Nuorten vertaisryhmissä annetaan vinkkejä, mitä tutkimuksissa kannattaa sanoa, jotta saa transdiagnoosin. MOT tapasi nuoren, joka kertoo kokemastaan inhosta omaa naisen ruumistaan kohtaan. Hän ei löytänyt muuta ratkaisua kuin sen, että hän on poika.

Setan näkökulmasta Suomessa hoitoja pitäisi saada nykyistä aikaisemmin, ja viranomaisen pitääkin puuttua jos vanhemmat eivät tue nuorta. Setan mukaan hoitoja vastustavat vanhemmat voivat pyrkiä “eheyttämään” nuoren.

MOT kysyy, jos vanhemmat vastustavat nuoren halua korjata sukupuoltaan, ovatko he transfobisia vai välittäviä vanhempia?

Ohjelmassa tavataan myös 27-vuotiaan Nitan, joka katuu muutostaan naisesta mieheksi. Siitä, että ihminen katuu tai kokee mielenterveysongelmaisena saaneensa diagnoosin liian helposti, ei Nitan mukaan kuitenkaan saisi puhua.

Jotkut vanhemmat pelkäävät, että lapsi myöhemmin katuu peruuttamattomia hoitoja. Katujien määrää aletaan nyt vasta selvittämään.

MOT: En haluaisi olla tyttö, maanantaina 9.12.2019 Yle Areena klo 12.00 ja TV1 klo 20.00.

Juttua oikaistu 8.12.2019 kello 12:46. Lisätty otsikkoon sanan ”leikkaus” tilalle tarkennus, että Nita katuu rintojenpoistoleikkausta. Leipätekstiin ja ingressiin muutettu ilmaisu ”sukupuolenkorjausleikkaus” muotoon ”sukupuolenkorjaus”.